**FØRSTEKLASSES**

**Tre samlinger for skolestartere (1-1,5t/samling) og gudstjeneste til skolestart**

*Etter en idé av Kråkerøy menighet*

|  |  |  |  |
| --- | --- | --- | --- |
| **BIBELTEKSTER:**  **Luk 10, 25-37 (Den barmhjertige samaritan)**  **1.Mos, 2 (Edens hage)**  **1.Mos, 37, 39-50 (Drømmeren Josef)** | | | |
| **INNHOLD:**   * Første skoledag, om å være spent, å gruglede seg, å få nye venner * Hva må til for å ha det bra sammen? * Venner blir uvenner - tilgivelse * Hvor kjenner vi oss igjen i fortellingene? * Sang * Måltidsfelleskap * Medvirkning i gudstjenesten | | | |
| **PRAKTISK TILRETTELEGGING:**  **Rommet er delt i soner.** Alle sonene har fargede plakater med enkle ord og symboler.   * Samlingssirkel (HØRE) * Arbeidsstasjon (GJØRE) * Spisekrok (SPISE) * Hemmelig klubbrom (LESE)   **Å lage hemmelig klubbrom:** To skinner festes i taket i et hjørne. Sammen med veggene danner de en firkant. Fra skinnene henger det grønne gardiner og stoffer. Inni klubbrommet er det babysangmatter og fargerike puter. I taket er det festet en lysrekke med forskjellige farger. Det skaper stemning og forventning. Myggnett kan også brukes til å lage et fortellertelt.  **Hvert barn får en hylle** (f.eks. arkivhylle som kan stables), til oppbevaring av arbeidshefte, bok, kort, med mer. Hyllene har navn og kan resirkuleres fra år til år.  **Foreldrene** er med litt i starten. Når barna er trygge på å være alene, kan foreldrene være sammen i et eget rom. Det er fint at de blir kjent med hverandre. Når barna lager stofftrykk, kommer foreldrene inn og hjelper. | | | |
| **UTDELING/GAVE:**  Opplegget er utviklet med tanke på utdeling av boka «Min kirkebok 6» fra IKO, og CD «Alle synger glede», IKO, men kan gjennomføres uten disse eller med andre gaver, f.eks. Barnebibel, fortellingsbok (f.eks. «En ukjent venn» eller «De første menneskene», begge Verbum), vennskapsarmbånd, matboks e.l. | | | |
| **Samling 1**  **Dagens tema: Første skoledag, om å være spent, å gruglede seg, å få nye venner**  **Dagens tekst: Luk 10,25-37 (Den barmhjertige samaritan)** | | | |
| **HVA/HVOR:** | | | **MATERIELL:** |
| **HØRE:**  **VELKOMSTRITUALE**   * Sang «Ola er her i dag» synges mens stjerner deles ut til hver enkelt. * Sang ”Sola” m/ bevegelser. * Dagens temasang: «Skal vi være venner» av Bjarte Leithaug * Bokstavlek: Barna får i oppgave å lage enkle ord med bokstavene. Navnet sitt, kirke, skole, venner m.m * Del barna i grupper, sammen finner de bokstavene i alfabetet og fester ordene på plakaten. Her må de samarbeide om å finne bokstavene og sette dem sammen. * Senere og i de neste samlingene brukes denne bokstavplakaten for å introdusere neste aktivitet. ”Armbånd” når neste aktivitet er å lage vennskapsarmbånd. | | | Stjerner til utdeling  «Ola er her i dag» eller en annen Bli-kjent-sang. Hør gjerne med den lokale bhg om kjente sanger.  «Sola», Tore Thomassen.  «Skal vi være venner» av Bjarte Leithaug  Laminerte bokstaver som kan festes på en tavle/plakater. |
| **HØRE:**  **TEMASAMTALE**  **Se på bilde fra skolegården/første skoledag.**  *Still åpne spørsmål som ikke krever riktige svar, men som gir barna rom for å sette ord på egne forventninger og tanker om skolestart. Gi barna tid til å tenke seg om. Kanskje holder det med ett spørsmål.*   * Hva skjer på bildet? * Hva er mest spennende med skolestart? Hva gleder de seg til? * Hva vil vi trenge å ha med i sekken? | | | Plakat med oversiktsbilde fra en skolegård.(S. 6 i «6 Min kirkebok», s. 60-61 i «Alle gode ting» eller bilde hentet fra andre bøker. På nettet finner du mange «Første skoledag»-bilder som viser et variert bilde: mange barn, barn i klassen, barn med skolesekk osv disse kan settes sammen til en collage.  Og/eller  Skolesekk med innhold |
| **GJØRE:**   * **Tegne og fargelegge** skolesekken og det som er i den. Fyll/tegn skolesekken med innhold. Finne bokstavene sine i alfabetet. * **Tegn den første skoledagen din**. *Dette er en interessant oppgave som kan gi impulser for videre samtaler med barna. Bildene gir et innblikk i barns tanker og følelser. Hvilke farger bruker barna, hvor tegner barnet seg ift skolen? (ute-inne, liten-stor), flere personer som er med på tegningen? (lærer?, foresatte?, barn?, andre?), Hvilke ting har barnet tegnet? (sekk, skolebygg).*   *Husk: ikke kommenter bildene, men spør gjerne hva barnet har tegnet*. *Hvilke følelser kommuniserer barna gjennom bildene? Disse kan tas opp igjen i samtalen og/eller gudstjenesten.*   * **Leker** finner du for eksempel her: http://www.aktivioslo.no/info/barneleker/ | | | Utdeling av oppgaveheftet. (Oppgavene er på s.1 og 2)  Eller:  Bruk en enkel strektegning av en skolesekk og mange store bokstaver rund.  Papir og fargeblyanter. |
| **SPISE:**  **FRUKTMÅLTID**   * **Bordvers** «I Jesu navn går vi til bords» * Eventuelt temasang «Skal vi være venner» eller en annen sang i bakgrunn | | | «Skal vi være venner» på CDen «Alle synger med glede», IKO |
| **LESE:**  **FORTELLING OG SAMTALE**   * **Høytlesning** «Den barmhjertige samaritan» * **Kort samtale** om parallellen mellom bibelhistorie og dagens tema:   Hvem vil du være i fortellingen?, Hvorfor det?, Hva er vennskap?, Hvordan ser man at noen er venner?, Hvordan viser man til andre at man er venner?, Hvordan vil du at det er i skolegården?  **AVSLUTNINGSRITUALE**   * **Bønn:** f.eks. ”Jesus, du er glad i meg” * **Velsignelsessang:** ”Må din vei komme deg i møte” N 13, 624 | | | Høytlesing f.eks. fra «Min kirkebok», s. 28; «Bibelen forteller: Illustrert av Kees de Kort», Verbum, s. 146 ff. (med mange fine bilder). «Alle gode ting», Skrifthuset inneholder fortellingen som tegneserie.  «Jesus du er glad i meg», Min kirkebok, s. 15; fine bønner om vennskap finner du i «Her er jeg», Monica Vikström-Jokela, IKO under kapitel «Utandørs». |
| **HENTING:**   * Del ut lapp med informasjon til foreldre * Evt informasjon til neste gang f.eks. ta med maleskjorte * Evt valgfri lekse, f.eks. høre på noen sanger, hvis CD deles ut | | | Foreldreinformasjonen kan inneholde detaljer om hva dere har gjort i dag og innspill til samtale mellom foreldre og barn om dagens tema. |
| **Samling 2**  **Dagens tema: Skolehverdagen – om klasseromsregler & hvordan vi kan ha det bra sammen**  **Dagens tekst: 1.Mos, 2 (Edens hage)** | | | |
| **HØRE:**  **VELKOMSTRITUALE**   * Sang «Ola er her i dag» synges mens stjerner deles ut til hver enkelt. * Sang ”Sola” m/ bevegelser. * Temasang «Englebarn» av Tore Thomassen * Kort lek, f.eks. ”Kongen befaler” | | Se ovenfor.  «Englebarn» i Min kirkebok», s. 21 | |
| **HØRE:**  **TEMASAMTALE**  **Rollespill «skole»**, enten hele gruppen eller noen få og resten ser på, eventuelt bytte, med påfølgende samtale om hvordan det er på skolen og hva man gjør på skolen.  *Eller*  **Se på bilder med barn på skolen**   * Hva ser du på bildene? * Hvordan har barna det sammen?   **Hvordan kan vi ha det bra sammen?**   * Gruppa blir enige om max 3 klubbregler. Disse skrives opp igjen før neste samling. | | F. eks. S. 8-11 i «Min kirkebok»  Ark eller tavle til å skrive ned klubbregler. Noter enkle ord og enkle bilder (!) i blokkbokstaver slik at barna kan se dem hele tiden. | |
| **GJØRE:**  **GJØRE SAMMEN OG AKTIVITET**   * **Hobbyoppgave:** Lage t-skjorter med Størst av alt-logo på ene armen og påskriften ”Jeg er helt førsteklasses” på magen. Barna pynter dem med navnet sitt og stempler med forskjellige figurer * **Husk aktiviteter** til de som er ferdig med t-skjorten * **Gjøre sammen sider** | | Menigheten har fått trykket egne t-skjorter. Foreldrene kommer inn og hjelper barna med aktiviteten.  Arbeidshefte til «Min kirkebok» s.10 Finn sju feil på bilde av Adam og Eva i Edens hage. Mange oppgaver finnes også i «Alle gode ting» eller andre oppgaveark. | |
| **SPISE:**  **FRUKTMÅLTID**   * **Bordvers** ”I Jesu navn går vi til bords” * Evt.: **dagens temasang** «Englebarn» spilles i bakgrunn | |  | |
| **LESE:**  **FORTELLING OG SAMTALE**   * **Høytlesning** «Edens hage» * **Kort samtale** om parallell mellom bibelhistorien og dagens tema: Har dere regler i barnehagen?, Hvilke regler tror dere det er på skolen?, Vår regler i klubben?, Har mamma og pappa regler hjemme?, Hvorfor?, Hvilke regler hadde Adam og Eva?   **AVSLUTNINGSRITUALE**   * **Bønn:** f.eks. ”Jesus, du er glad i meg” * **Velsignelsessang:** ”Må din vei komme deg i møte” N 13, 624 | | «Min kirkebok», s.16; «Bibelen forteller. Illustrert av Kees de Kort», Verbum, s. 6 ff. (med mange fine bilder). «Alle gode ting», Skrifthuset, s 38. | |
| **HENTING:**   * Del ut lapp med informasjon til foreldre * Eventuelt informasjon til neste gang, f.eks. ha på t-skjorta * Eventuelt valgfri lekse, f.eks. høre på noen sanger, hvis CD deles ut * Eventuelt valgfri lekse til neste gang. | |  | |
| **Samling 3**  **Dagens tema: Venner blir uvenner – om vennskap og tilgivelse**  **Dagens tekst: 1.Mos, 37, 39-50 (Drømmeren Josef)** | | | |
| **HØRE:**  **VELKOMSTRITUALE**   * Sang «Ola er her i dag» synges mens stjerner deles ut til hver enkelt. * Sang ”Sola” m/ bevegelser. * Temasang «Tilgi» * ”Speilleken”: Barna står vendt mor hverandre en og en. Én leder bevegelsen og den andre følger/speiler bevegelsene. Målet er å være så samkjørte at en som ser på ikke skjønner hvem som leder og hvem som følger. | ”Tilgi” av Tore Thomassen | | |
| **HØRE:**  **TEMASAMTALE**  **Om å leke sammen, å gjøre noe dumt, og om å ordne opp igjen.**   * **Rollespill** (voksne) med en liten scene: lek, uenighet, bli enig igjen.   *eller*   * ”Tre i et tre” lederhefte s.17 (se vedlegg *Når venner blir uvenner*) * Bruk «Påskemysteriet» som utgangspunkt for samtalen   Samtale om noen spørsmål:   * + Hvorfor ble Nora sint på Bo?   + Hva gjorde Bo da?   + Hvem hadde ødelagt påskeegget?   + Hva gjorde Nora når hun oppdager dette?   + Har dere opplevd noe lignende?   + Når ber vi om unnskyldning? | «Påskemysteriet» i «Min kirkebok», s. 34-39. | | |
| **GJØRE:**  **GJØRE SAMMEN OG AKTIVITET**  **Tema bønn.**   * Bruk bilde av et barn som ber som utgangspunkt for en samtale. Hva gjør barnet? Har du en kveldsbønn du liker? * Gjøre sammen s.4 i heftet. Bilde av en gutt som sitter i sengen, som kan fargelegges. * **Lage bokmerke eller enkels bønnekort** med kveldsbønn.   **Tema vennskap.**   * **Lage vennskaps-armbånd.** | Bokmerke: pappstriper med kort kveldsbønn, pyntes og lamineres. Lag hull og pynt med bånd.  Vennskapsarmbånd: kan perles, knyttes, flettes, snurres. Husk å gjøre det så enkelt at barna får det til selv, eller legg opp til ulike valgfrie nivåer. | | |
| **SPISE:**  **FRUKTMÅLTID**   * **Bordvers** ”I Jesu navn går vi til bords” * Evt.: **dagens temasang** «Tilgi» spilles i bakgrunn | ”Tilgi” av Tore Thomassen | | |
| **LESE:**  **FORTELLING OG SAMTALE**   * **Høytlesning** «Drømmeren Josef» eller muntlig fortelling med stoff:   Det røde stoffet er kappen Josef fikk av faren og som brødrene rev i stykker. Det lilla stoffet er kappen han fikk av Potifar, men som han mistet da han ble kastet i fengsel. Gullringen, den grønne kappen og gullkjedet er de vakre klærne og rikdommen han hadde da han styrte Egypt. Fortellingen illustreres ved at disse tas av og på. Josef bryr seg ikke om det som har skjedd eller alt det vakre han eier. Når brødrene kommer legger han alt som har skjedd vekk. Den hvite duken brettes ut over de andre stoffene og smykkene.   * **Kort samtale** om parallell mellom bibelhistorien og dagens tema. F.eks. Hvem vil du være i fortellingen?, Hvorfor det?, Hva føler brødrene i begynnelsen av fortellingen?, Hva føler brødrene i slutten av fortellingen?, Hvordan føler Josef seg i begynnelsen?, Hvordan føler Josef seg i slutten?   **AVSLUTNINGSRITUALE**   * **Bønn:** f.eks. ”Jesus, du er glad i meg” * **Velsignelsessang:** ”Må din vei komme deg i møte” N 13, 624 | Rødt, lilla, grønt og hvitt stoff, gullring og gullkjede. Ideen er hentet fra «Gud tenkte det til det gode» i Annerledeskongen, Verbum, s.80.  «Bibelen forteller. Illustrert av Kees de Kort», Verbum, s. 48 ff. (med mange fine bilder). «Alle gode ting», Skrifthuset, s 70 ff. | | |
| **HENTING:**   * Del ut lapp med informasjon til foreldre * Informasjon om Førsteklasses-gudstjenesten * Evt magnet med påminnelse. | Kjøleskapsmagnet: laminert lapp med «Førsteklasses-logo» og Husk gudstjeneste [DATO, KL:]! Ta med skolesekken din!» | | |